Komiteen skal bestå av representanter for avtalepartene. Fra EØS/EFTA-landene møter EU-ambassadørene (de samme som møter i EFTAs faste komité). Fra EU-siden møter tjenestemenn, som regel på direktørnivå, fra EUs utenrikstjeneste (EEAS). EFTAs overvåkingsorgan (ESA) deltar som observatør og kan ta ordet dersom det kommer opp spørsmål som berører organets ansvarsområde. Komiteen møtes vanligvis åtte ganger i året i Brussel.